NaiveNeuron/SloPal huggingface dataset:
P. Hrušovský, predseda NR SR: (2004-06-29):
(Hlasovanie.) 130 prítomných, 102 za návrh, 1 proti, 27 sa zdržalo. Návrh uznesenia sme schválili. Páni poslanci, tým sme odhlasovali všetky doteraz prerokované body programu. Budeme teraz pokračovať v prerušenom rokovaní o správe o súčasnom stave sociálno-ekonomickej úrovne v jednotlivých regiónoch Slovenska a pripravovaných opatreniach na odstraňovanie sociálno-ekonomických rozdielov v jednotlivých regiónoch do konca volebného obdobia . S faktickými poznámkami na vystúpenie pána poslanca Šulaja sa ešte hlásia pán poslanec Ďaďo a Hamarčák a potom sú prihlásení štyria poslanci do rozpravy ústne: Blajsko, Angyalová, Vážny, Burian. Nech sa páči, pán poslanec Ďaďo. V. Ďaďo, poslanec: Ďakujem pekne. Kolegyne, kolegovia, vzhľadom na to, že keď pán Šulaj v rozprave vystupoval, bol tu značný hluk tak ako teraz a mnohí z vás ani nesledovali, o čom hovoril, dovolím si podporiť jeho stanovisko v nasledujúcich veciach. Skutočnosti, ktoré sú uvedené v predloženej správe, sú nedostačujúce podľa môjho názoru, lebo sú všeobecné. Sú to všeobecné stanoviská, ktoré sú, jednoducho povedané, frázami, frázami, ktoré sú predložené nám poslancom Národnej rady bez nejakej úcty k tomu, či sme alebo nie sme tu zástupcovia zákonodarného zboru, pretože mali by sme dostať na stôl správu, ktorá je konkrétna a hovoriť o tom tak, ako by mal región vypadať, a nie v takýchto frázach. Ďalšia vec a jedna z tých fráz je regionálny rozvoj a spojenie s ním turistiky. Skutočne len koncepčná práca môže napomôcť, aby sa situácia zmenila, ale nie to, čo je tam konštatované. Prosím vás pekne, však som nevidel ešte, s prepáčením, takú ekonomickú nerozmyslenosť a ekologicky škodlivú náležitosť ako tam je konštatované, ako je, že ťažba dreva zvýši a tak ďalej. Však to je, jednoducho povedané, hlúposť. My miesto práce vyvážame von surovinu a ešte to chceme dávať za to, že je to príkladom pre rozvoj cestovného ruchu. Pritom v niektorých oblastiach snáď len situácia dokazuje to, že vláda alebo rezort k tejto správe pristupoval ako vo fráze, pretože to skutočne vyzerá ako podnet na rozvoj samosprávy. Najpodstatnejšia tam je asi tá situácia, ktorá konštatuje a kde by sme mali brať do úvahy pomer nezamestnanosti a priemernej mzdy, ktorá je v jednotlivých regiónoch. A tá nám ukáže, kde by sme mali ten rozvoj zamerať, a nie takéto frázy, ako sú uvádzané v danej správe. Ja si myslím, že tu ani nemá tá správa ani čo robiť. Ďakujem.
Zmajkovičová, Renáta, podpredsedníčka NR SR (2014-01-28):
Faktické poznámky na vystúpenie pána poslanca nie sú. Uzatváram možnosť prihlásiť sa. A teraz sa pýtam, či sa chce niekto prihlásiť do rozpravy ústne? Pán poslanec Kuffa jediný. Uzatváram možnosť prihlásiť sa do rozpravy ústne. Nech sa páči, pán poslanec Kuffa.
A. Záborská, poslankyňa: (2002-08-20):
Ďalší argument, ktorý uvádzame - niekoľko rokov sa zo zdravotného poistenia platia výkony, ktoré žiada Sociálna poisťovňa na posudzovanie invalidity svojich poistencov. Je to niekoľko stotisíc korún ročne vo všetkých zdravotných poisťovniach. Myslíme si, že tieto výkony by mala uhrádzať Sociálna poisťovňa. Kolegyne a kolegovia, je viac dôvodov, nechcem zdržovať, ale je viac dôvodov, prečo sme presvedčení, že táto novela zákona, ktorá mala byť predložená už dávno do Národnej rady, je správna, a preto vás prosíme o podporu. Ďakujem.
P. Hrušovský, predseda NR SR: (2003-12-04):
(Hlasovanie.) 130 prítomných, 125 za návrh, 4 sa zdržali, 1 nehlasoval. Konštatujem, že Národná rada s návrhom na vyslovenie súhlasu za uzavretie Rámcového dohovoru na kontrolu tabaku vyslovila súhlas. Pristúpime teraz k hlasovaniu o vládnom návrhu zákona o službách zamestnanosti a o zmene a doplnení niektorých zákonov , ktorý prerokúvame ako tlač 419. Prosím teraz pani poslankyňu Navrátilovú, ktorú poveril gestorský výbor, aby bola spoločná spravodajkyňa k prerokúvanému vládnemu návrhu zákona, aby uvádzala jednotlivé návrhy hlasovania. Prosím pána ministra práce, sociálnych vecí a rodiny, aby zaujal miesto pre navrhovateľov a aby spolupracoval s pani spoločnou spravodajkyňou pri predkladaní jednotlivých pozmeňujúcich návrhov k prerokúvanému vládnemu návrhu zákona. Pani poslankyňa Navrátilová. Ľ. Navrátilová, poslankyňa: Ďakujem za slovo. V rozprave vystúpili...
Viskupič, Jozef, poslanec NR SR (2014-07-10):
Vieš, Martin, podľa mňa, začnem troška kriticky, tú Pohodu si si mohol odpustiť. Teda to musím uznať, že zajtra teda naozaj ešte máme ísť do práce. Ale z druhej strany mne napadá, že by sme konečne mohli pustiť aj trošku historickej a intelektuálnej poctivosti aj do debaty, ktorá je z dvoch rôznych pohľadov na svet. A tieto pohľady, mne sa zdá, poslednú dobu ako keby sa nechceli vžiť paralelne, ale musia sa stavať a stavajú sa proti sebe. Tuná pár predrečníkov spomína odkaz Francúzskej revolúcie a vyťahuje si jeden príklad. A práve možno aj tu je ten zdroj, že zabúdame na odkaz Francúzskej revolúcie, keď si dovolili, a možno kvôli nim tu sedíme, že je urobený parlament a že z Božej vôle kráľovi vtedy uťali hlavu, pretože už mali pocit, že správa vecí verejných má byť inak. A toto sú tradície, ktoré aj u nás reprezentované či Máriou Teréziou alebo Jozefom II., ktorý sem prišiel s Tolerančným patentom, tu máme už vystavané s odkazom na pána kolegu Hlinu, tie tradície tolerancie, tie tradície humanizmu. A dúfam, že tieto dva názorové póly pôjdu paralelne a nebudú sa stavať proti sebe, lebo, hovorím to tu často, sa nám stretnú kdesi tieto bojové tábory a vyhrá cynický pragmatizmus aj v politických riešeniach a sociálnych otázkach a spoločenských otázkach a budú nám tu vybuchovať iné regióny, nielen Banská Bystrica. Na toto by som chcel upozorniť aj pri tejto debate a neskĺzavajme do roviny osobných a ideologických nepoctivostí. Ďakujem.
P. Hrušovský, predseda NR SR: (2005-10-28):
(Hlasovanie.) 129 prítomných, 125 za, 3 sa zdržali, 1 nehlasoval. Návrh sme schválili. Ďalší návrh. J. Drgonec, poslanec: Na základe udeleného splnomocnenia navrhujem postúpiť tento návrh do tretieho čítania v lehote ihneď.
Jurinová, Erika, podpredsedníčka NR SR (2013-03-26):
Na vaše vystúpenie registrujem dve faktické poznámky. Uzatváram možnosť prihlásiť sa s faktickou. Nech sa páči, pán predkladateľ pán poslanec Škripek má faktickú poznámku.
Gašpar, Tibor, podpredseda NR SR (2024-10-23):
V reakcii na faktické ešte vystúpi pán poslanec Hlina. Nech sa páči, máte slovo. A skutočne vás prosím ešte raz, páni poslanci, skúste zachovať ešte chvíľu kľud. Ďakujem.
Pellegrini, Peter, predseda NR SR (2015-10-02):
Prezentujme sa a hlasujme. (Hlasovanie.) Prítomných 123 poslancov, za hlasovalo 41, proti boli 4, zdržalo sa 77, nehlasoval 1. Tento návrh sme neschválili. Budeme pokračovať hlasovaním o bode 143 schváleného programu a pani poslankyňa Pfundtner uvedie hlasovanie o návrhu poslancov Šípošovej, Jurinovej, Kadúca a Horváthovej na vydanie zákona, ktorým sa mení a dopĺňa Trestný zákon, tlač 1667. (Hlasovanie o návrhu poslancov Národnej rady Slovenskej republiky Janky Šípošovej, Eriky Jurinovej, Miroslava Kadúca a Evy Horváthovej na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 1667.)
Hrnčiar, Andrej, podpredseda NR SR (2017-04-06):
Vážené pani poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hodiny 16 otázok na predsedu vlády a 25 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády pána Roberta Fica, aby oznámil, kto z členov vlády bude odpovedať na otázky za neprítomných členov vlády. Nech sa páči, pán premiér, máte slovo.
Zmajkovičová, Renáta, podpredsedníčka NR SR (2014-06-12):
Ďakujem, pán minister. Pani podpredsedníčka, doplňujúca otázka, nech sa páči.
Draxler, Juraj, minister školstva, vedy, výskumu a športu SR (2015-11-26):
Ďakujem pekne. Vážená pani predsedajúca, vážený pán poslanec, ministerstvo financií v spolupráci s Národnou bankou Slovenska vypracovalo analýzu existujúcich legislatívnych noriem upravujúcich fungovanie reverzných hypoték v zahraničí a skúsenosti s ich fungovaním. Analýza bude po vyhodnotení pripomienok predložená na rokovanie vlády Slovenskej republiky, ktorá rozhodne o ďalšom smerovaní agendy reverzných hypoték. Ak sa vláda rozhodne upraviť poskytovanie reverzných hypoték, bude vypracovaný detailný legislatívny rámec s maximálnym dôrazom na ochranu klienta a poskytovateľ, ako aj celý produkt bude spadať pod dohľad Národnej banky Slovenska. Ďakujem, skončil som.
B. Bugár, podpredseda NR SR: (2002-01-30):
A. Hoffmann, poslanec: Ďakujem za slovo. Dovoľte vysloviť jeden názor. Myslím si, že poslanec Kanis priniesol trochu odlišnejší pohľad na prerokovávaný materiál oproti tým názorom, ktoré zaznievali doteraz, a myslím si, že dal dôvod k širšej, bohatšej diskusii o tomto probléme. Za pozitívum predkladateľov považujem to, že dali impulz k hlbšiemu zamýšľaniu sa o nastolených otázkach v tomto materiáli. Zároveň však musím podporiť názor alebo stanovisko poslanca Kanisa, že tento materiál prijať a dať von na diskusiu by bolo naozaj predčasné, pretože tieto otázky potrebujú hlbšiu domácu diskusiu, potrebujú vycibriť a až tak dať tento materiál, povedzme, do európskeho rámca. A nakoniec, možno to bude tvrdé, ale poviem, že ťažko sa ide dopredu so zaradenou spiatočkou. Ďakujem.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 126 poslancov, za 125, 1 nehlasoval. Konštatujem, že sme schválili vládny návrh novely zákona č. 578/2004 Z. z. o poskytovateľoch zdravotnej starostlivosti. Pristúpime k hlasovaniu o návrhu uznesenia k návrhu na zvo... na zvolenie predsedu a dvoch členov Dozornej rady Úradu pre dohľad nad zdravotnou starostlivosťou. Je to tlač 1746. Dávam slovo poverenej členke výboru pre zdravotníctvo pani poslankyni Monike Kaveckej, aby hlasovanie uviedla. (Hlasovanie o návrhu na zvolenie predsedu a dvoch členov Dozornej rady Úradu pre dohľad nad zdravotnou starostlivosťou , tlač 1746.)
Blanár, Juraj, podpredseda NR SR (2022-05-04):
Ďakujem. Prerušujem rokovanie o tomto bode programu. Ďakujem pánovi ministrovi aj pani spravodajkyni. Pristúpime k ďalšiemu bodu rokovania Národnej rady, ktorým je prvé čítanie o vládnom návrhu zákona, ktorým sa mení a dopĺňa zákon 442/2012 Z. z. o medzinárodnej pomoci a spolupráci pri správe daní v znení neskorších predpisov a ktorým sa menia a dopĺňajú niektoré zákony . Tento vládny návrh zákona je pod parlamentnou tlačou 943, návrh na pridelenie výborom je v rozhodnutí 998. Udeľujem slovo pánovi podpredsedovi vlády a ministrovi financií Igorovi Matovičovi, aby tento vládny návrh zákona uviedol. Nech sa páči, pán minister.
B. Bugár, podpredseda NR SR: (2005-06-29):
návrhu poslanca Národnej rady Slovenskej republiky Zoltána Horvátha na vydanie zákona, ktorým sa mení a dopĺňa zákon č. 283/2002 Z. z. o cestovných náhradách (tlač 1105). Nech sa páči.
Sitkár, Andrej, poslanec NR SR (2024-06-20):
Ďakujem pekne. Poprosil by som ešte odpoveď na otázku, keďže boli spomenuté aj F-16, že prečo nakoniec spomínané stíhačky F-16 nebudú na Sliači?
Hatráková, Katarína, poslankyňa NR SR (2023-06-15):
Ďakujem pekne, pán predsedajúci. Dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pročko, Jozef, poslanec NR SR (2022-11-15):
No, Marek, ja som si ťa vypočul a nepočul som vôbec ani slovko vulgarizmu alebo nejakú nadávku na opozičných poslancov. Skonštatoval si veci, ktoré sú, ktoré sú známe a práve opak je pravdou, že na teba sa spustila spŕška vulgarizmov, rozprávali, že si máš dať Lexaurin a iné lieky, drogy, To rozprávali tí, ktorí tie lieky a drogy berú, to je jednoducho tak. Ja som si vypočul tvoj príspevok, ktorý bol veľmi, veľmi naozaj ľudský. Rozprával si o tom, že tí migranti potrebujú pomoc po tom, čo sa s nimi stane. Keď naozaj niekto je mesiac niekde v kamióne, tak tá teplá polievka mu urobí veľmi dobre. Ja som nikde nepočul v tvojom príspevku, že by si bol vystupoval za Mikulca. Vystupoval si ako človek. Ja ťa poznám, Marek. Ty si tu sedel. Ale urobil si podľa mňa chybu, lebo fašisti a SMEROHLAS, to jednoducho, to si videl, oni sa odfrustrovali na tebe. Oni sa odfrustrovali, oni tú svoju nenávisť, ktorú majú v sebe, odfrustrovali sa na tebe. Povedali ti tu, že si si niečo šľahol predtým. No oni v kanceláriách, upratovačky stadiaľ vynášajú plné fľaše koňakov a alkoholu a oni o tebe idú rozprávať, že ty si sa odfrustro... ty si sa vypil, ty si si vypil, Marek. (Ruch v sále a zaznievanie gongu.) Marek, ja som podal trestné oznámenie na jeden komentár pod Mazurekovým statusom a ten to dal, ten chlapík to dal na Mizíka, pretože povedal, že on nevie robiť s počítačom. To, čo robí Mazurek, je niečo neskutočné. Je to odporné. A ja som ťa počul, čo si povedal. Áno. A ja s tým súhlasím. Aj Mazurek svojimi statusmi prispel k tomu, že sa radikalizuje spoločnosť, že pod jeho veci, pozrite, jeho, pod jeho príspevkami, čo sa tam deje. Ľudia tam želajú smrť! Ľudia tam želajú rodinám smrť! Toto je Mazurek! A to isté je Suja! To je niečo neskutočné! A toto sa v našej spoločnosti deje! Namiesto toho, aby naozaj porozumenie šírili, veď sú REPUBLIKA. Nie! Šíria zlobu a nenávisť! A ty si si to vyžral.
Blanár, Juraj, podpredseda NR SR (2022-03-16):
Pán spravodajca, nech sa páči, záverečné slovo.
Laurenčík, Milan, podpredseda NR SR (2020-07-15):
Prosím, prezentujme sa a hlasujme o bodoch zo spoločnej správy. (Hlasovanie.) Prítomných 132, za 100, proti 2, zdržalo sa 30, hlasovali všetci. Keďže sme v skrátenom legislatívnom konaní, nepoužijú sa obmedzenia na postúpenie... Pardon, ešte som zabudol povedať, že to je schválené.	... nepoužijú sa obmedzenia na postúpenie návrhu zákona do tretieho čítania. Pristúpime k tretiemu čítaniu . Otváram rozpravu v rámci tohto čítania. Hlási sa niekto do rozpravy? Konštatujem, že nie. Vyhlasujem rozpravu za skončenú a pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
M. Hort, podpredseda NR SR: (2008-12-04):
Nech sa páči, pani poslankyňa.
Baška, Jaroslav, poslanec NR SR (2012-07-24):
Chcem len k dvom veciam, ktoré tuná zazneli v rozprave od pána poslanca Galka. Prvá vec, že nejakým spôsobom sa omeškalo vlastne po zmene mandátu toto posledné rozhodnutie, ktoré prerokovávame dnes v parlamente. Ja si myslím, že to bolo dobré rozhodnutie, že sa počkalo na výsledky a oficiálne závery samitu Severoatlantickej aliancie v máji v Chicagu v tomto roku a až potom vlastne sa potvrdili tie zmeny mandátu našich ozbrojených síl v misii ISAF v Afganistane. S tou celkovou spoločnou stratégiou odchodu vojakov z misie ISAF v Afganistane a vlastne požiadavkami našich spojencov, som veľmi rád, že sa to robí takýmto spôsobom, koordinovane s ďalšími krajinami, je ich tam tuším teraz 338 v misii ISAF v Afganistane a že to nerobíme sami od buka do buka a nekontrolovane a nekomunikujeme to s inými spojencami. Druhá vec, ktorá ma tak troška možno zarazila, keď ste hovorili o systéme sociálneho zabezpečenia. Ja si pamätám, keď 9. júla 2010 ste ma striedali na klube ministerstva obrany, čiže pred plným klubom ste ako prvé vo svojom príhovore povedali, že zmeníte systém sociálneho zabezpečenia. Možno aj to malo za následok to, že v tú jeseň v roku 2010 odišlo viac ako 700 vojakov do výsluhového dôchodku. Takže potom nezabúdajme na to, čo robíme, ako rozprávame k tým vojakom, a teraz nejaké vystúpenie, že si vážime prácu vojakov, a na druhej strane ideme zmeniť systém sociálneho zabezpečenia. Na to nejakým spôsobom zabúdame. Ja si myslím, že celá misia ISAF bola úspešným príbehom nielen Slovenskej republiky, ale aj vojakov ozbrojených síl Slovenskej republiky, ktorí naozaj reprezentovali túto krajinu už od roku 2004, keď bola vyslaná prvá ženijná jednotka na letisko v Bagrame, si myslím, že to bude pokračovať... (Prerušenie vystúpenia časomerom.)
Pčolinský, Peter, podpredseda NR SR (2023-06-28):
Prezentujeme sa a hlasujeme. (Hlasovanie.) Prítomných 140, za 64, proti 42, zdržalo sa 32, nehlasovali 2. Neschválili sme návrh.
Blanár, Juraj, podpredseda NR SR (2021-06-24):
Ďakujem, pán spravodajca. Otváram všeobecnú rozpravu k tomuto prvému čítaniu návrhu zákona. Konštatujem, že písomnú prihlášku som neobdržal, preto dávam možnosť prihlásiť sa ústne. Kto má tak záujem, môže tak urobiť teraz. Nikto. Uzatváram teda možnosť prihlásiť sa do rozpravy. Pani navrhovateľka, ste nežiadali o slovo v rozprave, takže vyhlasujem všeobecnú rozpravu za uzavretú. A nepredpokladám, že by ste chceli za... nejaké stanovisko k rozprave, keďže nebola, zaujať, takže prerušujem o tomto bode programu a ďakujem obom s tým, že môžeme pristúpiť teraz k... (Reakcia z pléna.)
Hort, Milan, podpredseda NR SR (2011-10-19):
Ďalej do rozpravy sa prihlásil pán poslanec Ľudovít Kaník. Nech sa páči. (Hlasy v sále.) Pán poslanec... (Reakcia poslanca.) Áno. Pravdepodobne to bude dlhší pozmeňujúci návrh, tak poprosím o pokoj.
Paška, Pavol, predseda NR SR (2013-02-12):
(Hlasovanie.) 138 prítomných, 30 za, 3 proti, 104 sa zdržalo, 1 nehlasoval. Návrh sme neschválili, nebudeme pokračovať. Pán poslanec Mikloš uvedie v prvom čítaní hlasovanie o návrhu pánov poslancov Daniela Lipšica a pani poslankyne Jany Žitňanskej na vydanie zákona č. 85 o politických stranách, je to tlač 319. (Hlasovanie o návrhu poslancov Národnej rady Slovenskej republiky Daniela Lipšica a Jany Žitňanskej na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa mení zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov , tlač 319.)
Kollár, Boris, predseda NR SR (2023-06-22):
Prosím, prezentujme sa a hlasujeme. (Hlasovanie.) Prítomných 121 poslancov, za 2, 71 proti, 48 sa zdržalo. Uvedený návrh sme neschválili.
A. Belousovová, podpredsedníčka NR SR: (2008-04-01):
Faktické poznámky na vystúpenie pani poslankyne Laššákovej nie sú. Uzatváram možnosť prihlásiť sa s faktickými poznámkami. A slovo má pani poslankyňa Sabolová. Nech sa páči, pani poslankyňa.
Glváč, Martin, poslanec NR SR (2011-03-23):
Vážený pán predseda, vážený pán minister, kolegyne, kolegovia. Myslím, že ciele novely tohto zákona slušne vysvetlil kolega Jahnátek a ja by som sa chcel len v malej, malej chvíle venovať len spôsobu prijatia alebo prijímania tohto zákona. V dôvodovej správe k návrhu tohto zákona, ktorým sa mení a dopĺňa zákon 276/2001 o regulácii v sieťových odvetviach a o zmene a doplnení niektorých zákonov v znení neskorších predpisov sa konštatuje, že návrh zákona nebol predmetom medzirezortného pripomienkového konania. Materiál nebol predmetom rokovania Legislatívnej rady vlády Slovenskej republiky. Obdobne sa vyjadrila aj sekcia vládnej legislatívy a pri predkladaní tohto materiálu do vlády Slovenskej republiky. Takže neviem, či sme sa naozaj dožili toho, že legislatívny proces a jeho úprava sú už iba zdrapom papiera, ale uvedomte si, prosím, pán minister, že porušujete články 12, 13 a 18 vašich vlastných legislatívnych pravidiel vlády. Aj keby návrh zákona išiel v skrátenom legislatívnom konaní, s čím ste pôvodne rátali, aj tak vám to nedáva právo kompletne ignorovať pravidlá legislatívneho procesu. Preto sa chcem opýtať, že či vláda Ivety Radičovej bude pokračovať aj naďalej v takomto legislatívnom procese, lebo tu už nie je prvýkrát. Zažili sme to aj pri iných novelách zákonov, a či vám to ako poslanci, hlavne koalície nijakým spôsobom nevadí, že proste zákony sa prijímajú inde ako v Národnej rade Slovenskej republiky. Preto podporujem procedurálny návrh pána kolegu Jahnátka o vrátení tohto zákona. Ďakujem.
P. Farkas, poslanec: (2001-11-09):
J. Migaš, predseda NR SR: Panie poslankyne, páni poslanci, zopakujem. Hlasujeme o bodoch zo spoločnej správy 1, 3, 6, 8, 10, 11, 14, 15, 16, 17, 18, 19, 20, 23, 24, 26 s odporúčaním gestorského výboru tieto body schváliť. Hlasujeme. (Hlasovanie.) Prítomných je 112 poslancov, za návrh 112, proti nikto, nikto sa nezdržal, všetci hlasovali. Tento návrh sme schválili. Ďalej.
Kollár, Boris, predseda NR SR (2022-06-28):
Ďakujem. Pýtam sa, či sa chce niekto do rozpravy prihlásiť ústne. Ak nie, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Chce sa vyjadriť k rozprave spravodajca? Nie. Ďakujem pekne. Prerušujem rokovanie o tomto bode programu. Pristúpime k prvému čítaniu o návrhu poslancov Tomáša Tarabu, Györgya Gyimesiho na vydanie zákona, ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch v Slovenskej republike a ich používaní v znení neskorších predpisov. Dávam slovo pánovi poslancovi Tomášovi Tarabovi, aby návrh zákona uviedol. Nie je prítomný, uvedený bod prepadá na koniec tejto schôdze. Ďalej nasleduje prvé čítanie o návrhu poslanca Tomáša Tarabu na vydanie zákona, ktorým sa mení a dopĺňa záklon č. 488/2013 o diaľničnej známke a o zmene niektorých zákonov. Návrh zákona má parlamentnú tlač 1061, návrh na jeho pridelenie na prerokovanie výborom je v rozhodnutí č. 1102. Dávam slovo poslancovi Tomášovi Tarabovi, aby návrh zákona uviedol, nech sa páči, máte slovo. (Rokovanie o návrhu poslanca Národnej rady Slovenskej republiky Tomáša Tarabu na vydanie zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov, tlač 1061.)
Goga, Ľudovít, poslanec NR SR (2022-10-06):
Ďakujem pekne za slovo. Boris, pomenoval si to správne a mňa zaráža to, čo počúvame, alebo to, čo čítame, čo sa deje na Úrade špeciálnej prokuratúry, a veľmi si neprajem to, aby po nás tie ďalšie vlády, ktoré prídu, aby táto metóda práce bola metódou práce ďalších vyšetrovateľov a prokurátorov. Ďakujem.
Sulík, Richard, predseda NR SR (2011-09-13):
Pán poslanec Kondrót.
Jurinová, Erika, podpredsedníčka NR SR (2014-11-08):
Dávam slovo ďalšiemu prihlásenému rečníkovi do rozpravy pánovi poslancovi Martinovi Chrenovi.
Érsek, Árpád, minister dopravy a výstavby SR (2018-09-20):
Ďakujem. Ďakuje pán minister za slovo. Vážený, vážená pani poslankyňa Remišová... (Reakcia z pléna.) Prepáčte, to je otázka č. 9?
Blanár, Juraj, podpredseda NR SR (2022-12-08):
Pán poslanec Šefčík, môžete reagovať na faktické poznámky.
Raši, Richard, poslanec NR SR (2013-03-13):
Ďakujem pekne. Robím to zriedkavo, ale ďakujem pekne, pán poslanec Novotný, presne to som chcel povedať. Pán poslanec Kuffa, dovoľte mi, aby som na vás zareagoval. Musím sa vrátiť k tým číslam, ako v dobrom, vy ste ale číslo! (Povedané s úsmevom.) Teda naozaj v dnešnej dobe, keď akékoľvek vyšetrenia kdekoľvek sú robené a prenášané v digitálnych dátach, je to magnetická rezonancia, mamografia, CT-čká, tie digitálne dáta a čísla, my s nimi žijeme, sme s nimi spojení a nedá sa vrátiť späť. Musíte odísť zo životov doby kamennej a žiť v realite. A ja neviem, koľkí z vás ste jazdili na Ferrari a ešte k tomu na cestách, ktoré sú plné jám, ale digitalizácia zdravotníctva je o zabezpečení bezpečnosti, komfortu a rýchlej výmeny dát pri liečbe a diagnostike pacientov. Digitalizácia zdravotníctva je o pomoci pacientom a o efektívnosti liečby. Digitalizácia nie je odtrhnutá od kontextu existencie našich nemocníc alebo systému. Je to súčasť, ktorá zlepší život pacientov a takisto aj lekárov. A keď sa niekto bojí o únik dát, aj dnes, keď všeobecný lekár chce, vie poskytnúť vaše údaje komukoľvek. A vie ich poskytnúť tak, že vašu kartu niekomu dá, keby to urobiť chcel. Ja verím, že to nikto nerobí. Nie. Keď zlyhá ľudsky, tak to urobí. Počas elektronizácie toto anonymne urobiť nebude môcť, pretože vaše dáta keď vyberie a ich niekomu poskytne, bude o tom záznam v tomto systéme. Čiže to je o bezpečnosti. Keď zlyhá ľudský faktor, skontroluje ho práve informatizácia celého systému. Takže my nerobíme niečo paralelne pri nemocniciach, ktoré potrebujú nové vybavenie, alebo pri starých ambulanciách, my robíme niečo, čo jednoznačne pomôže navrátiť životy a zdravie našich pacientov. Ďakujem pekne. (Potlesk.)
Danko, Andrej, predseda NR SR (2018-09-12):
Pán poslanec Číž.
Hort, Milan, podpredseda NR SR (2011-05-19):
Pán podpredseda, musím vás informovať, že už vypršal čas, ktorý je určený na odpovede.
Hrnčiar, Andrej, podpredseda NR SR (2017-03-30):
Pán poslanec Poliačik s reakciou na faktické.
Pročko, Jozef, poslanec NR SR (2023-11-21):
Ondrej Dostál, aj ja som počúval tvoje vecné vystúpenie, v ktorom si vecne ukázal, že vlastne prvý zákon, teda to prvé skrátené je úplne zlé, ale toto druhé skrátené, keďže SaS-ka chce hlasovať za, sa preleje z tretieho pohára do druhého pohára, pretože tam ty nachádzaš určité veci, ktoré by mohli byť, keby mohli byť, kebyže niečo urobia, takže vlastne toto bude také. Ondro, vecne si to urobil úžasne. Ty si naozaj skvelý človek, ja ťa mám rád, ty vieš povedať veci tak, aby ti vyhovovali. A teraz si to presne povedal, Ondrík, že naozaj to preleješ z toho tretieho pohára do druhého pohára a toto skrátené legislatívne konanie už nie je také zlé, ako to predchádzajúce, lebo tuná môže dôjsť k nejakým veciam. No, Ondrík, môj názor je, že žiadne hospodárske škody tu nehrozia. A keď sa toto prijme, tak budú, ale budú straty na životoch, pretože naozaj môže sa ten zákon upraviť a môžu sa naozaj vytiahnuť len 20 nejakých závažných ochorení, ale to sa môže urobiť nie v skrátenom legislatívnom konaní. Takže, Ondrej, tvoje vystúpenie, vecné vystúpenie pre mňa bolo o tom, ako obhájiť hlasovanie SaS-ky za toto skrátené legislatívne konanie. Ďakujem.
P. Farkas, poslanec: (2001-12-13):
J. Migaš, predseda NR SR: Čiže hlasujeme o pozmeňujúcich návrhoch pod bodom 30/2 pána poslanca Brocku. Hlasujeme. (Hlasovanie.) Prítomných je 95 poslancov, za 40, proti 13, zdržalo sa 37, nehlasovalo 5. Tieto návrhy sme neschválili. Ďalej.
M. Vášáryová, poslankyňa: (2008-04-09):
Ja by som upozornila na dva ďalšie výroky pána podpredsedu Číža a najsilnejšieho človeka SMER-u v tomto parlamente, ktoré včera povedal. A nechcela by som, aby len tak zanikli. Povedal: „Médiá sú v názorovej disproporcii s realitou.“ Ono to znie učene, ale znamená to, že médiá sa nevyjadrujú tak, ako ja chcem. A potom napríklad povedal: „Je anarchia v printových médiách.“ Ja som si to zaznamenala, pretože to bolo naozaj niečo, čo ma šokovalo. To, že to diskredituje pána Číža, to je jedna vec, ale diskredituje to slovenský parlament. A preto by som to chcela dodať k tomu, čo ste vy hovorili o tých výrokoch, preto reagujem na vás. Vy ste sa venovali aj právu a povinnosti, čo je veľmi dôležité rozlíšenie, a upozornili ste na včerajší pozmeňujúci návrh pána Rafaela Rafaja. Ja som si naivne myslela, že to pripravil on, ale keď som si ho teraz znovu ráno prečítala, áno, máte pravdu, to pripravil niekto iný. A aj spôsob, akým to pán predseda klubu SNS včera prezentoval, vzbudzoval dojem, že vlastne si celkom dobre neprečítal, čo je v tom návrhu. A ja prosím všetkých, aby venovali tomuto návrhu zvýšenú pozornosť... (Prerušenie vystúpenia časomierou.)
V. Palko, poslanec: (2001-10-18):
Tento návrh bol doručený poslancom Národnej rady dňa 20. augusta 2001, čím boli splnené podmienky určené § 72 zákona Národnej rady o rokovacom poriadku, t. j. doručenie návrhu zákona najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil, že návrh zákona spĺňa náležitosti zákona o rokovacom poriadku a zaradil ho na rokovanie 51. schôdze v rámci prvého čítania. Ako spravodajca som si osvojil stanovisko, že predmetný návrh spĺňa náležitosti návrhu zákona uvedené v § 67 a 68 zákona o rokovacom poriadku. Navrhovaná právna úprava rieši použitie informačno-technických prostriedkov tak, aby nedochádzalo k obmedzo-vaniu základných práv a slobôd osôb. Vzhľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky uzniesla na tom, že po rozprave odporučí návrh skupiny poslancov prerokovať v druhom čítaní. Prosím, pán predsedajúci, aby ste otvorili všeobecnú rozpravu k tomuto návrhu.
Paška, Pavol, predseda NR SR (2014-11-08):
Dobre, poprosím vás... (Reakcia z pléna.) To je druhý návrh? (Reakcia z pléna.) Dajte ešte, prosím vás, slovo pánovi poslancovi.
Martvoň, Anton, poslanec NR SR (2014-11-09):
S tým, že konzultoval som to s expertom na zakladanie offshore firiem, ktorý je známy z televízie. Takže, pán Lipšic, nehrajte s nami spravodajské hry!
Bugár, Béla, podpredseda NR SR (2010-12-15):
Pán poslanec Senko.
Jurinová, Erika, poslankyňa NR SR (2017-05-09):
Ďakujem pekne aj kolegyniam. Ja teda verím, že pán minister na mnohé tie otázky, ktoré som predostrela vo svojej reči, bude vedieť vysvetliť. Ak to nebude vedieť vysvetliť sám, tak verím, že teda to stretnutie s ľuďmi z ministerstva prebehne. A mňa naozaj veľmi zaujalo, keď sme prechádzali tie všetky tabuľky, a proste tých tabuliek je tisíc, ktoré boli vypracované len kvôli tomu, aby, aby sme prišli na koreň veci, prečo ste postupovali tak, ako ste postupovali, a priznám sa, že neprišli sme úplne na to zdôvodnenie, že prečo ste išli takýmto spôsobom. Všetci sme presvedčení, ktorí sme na tom robili, sme presvedčení o tom, že vec sa dala možno predniesť alebo urobiť, tá novela mohla byť jasnejšia a prehľadnejšia. A je mi úplne jasné, že tiež by sa asi našla skupina, ktorá by sa cítila nespravodlivo, ale toto naozaj, tak ako ste ten návrh pripravili, vyzerá, ako keby bola pripravená špeciálne pre niektoré ročníky. A toto je veľmi poburujúce pre mnohých ľudí. Podľa mňa zákon má byť nastavený tak, aby viedol k spravodlivosti, nie k nespravodlivosti. Aj to a tie nastavenia pásiem, to je, jak keby ste si z brucha cucali v niektorých prípadoch. Alebo nastavenie tých percent hraníc. Takisto som presvedčená o tom, že, že to skôr slúži na nejaké, na odpútavanie alebo zavádzanie proste ľudí, ktorí sa by tomu radi porozumeli, ale nevedia tomu porozumieť, lebo je to strašne zložito nastavené. Tiež pri vypracovávaní tých tabuliek sme sa, samozrejme, potýkali s problémami, že veľmi ťažko sa niektoré informácie dohľadávali. Samozrejme, ja neviem, hrubá mzda alebo priemerná mzda, to nebol problém, ale my máme čísla, koľkých ľudí sa tie-ktoré hranice týkajú. Vy to máte, ale napriek tomu, že takéto informácie máte, ste to nedali do dôvodovej správy, aby sme možnože lepšie a ľahšie a zrozumiteľnejšie... (Prerušenie vystúpenia časomerom.)
Kočiš, Eduard, poslanec NR SR (2022-03-22):
Ďakujem pekne, pán predsedajúci. Štát je, pán minister Sulík, podľa vás v podstate taký spracovávateľ, urovnávateľ či regulátor príjmov. Súhlasím, je to pravda. Z daní by sa mali naozaj kupovať iba statky, ktoré štát potrebuje, nemalo by sa to minúť na nezmysly, na hlúposti. A spomínal ste vo svojej rozprave, že časť sa z týchto finančných prostriedkov rozkradne, niekedy viac či menej. Ja sa pýtam, že keď ste takáto transparentná, úžasná, skvelá, dokonalá a nikým nepoškodená vláda, tak by sa nemalo predsa rozkradnúť jedno jediné euro. Rozprával ste vo svojej debate o odlive mozgov z krajín a vnímate všetkých utečencov pred vojnou, pred vojenským konfliktom na Ukrajine ako možnú investíciu. Z toho vás musím hneď, pán minister, vyviesť, pretože všetci títo utečenci, odídenci pred vojnou majú eminentný záujem sa do svojej domoviny vrátiť. Oni tu nechcú zostať. Čiže žiadna investícia do novej generácie, ktorá bude pracovať na našich dôchodcov, to nie je. Solidarita – super, vieme pomáhať, ale pomoc nesmie byť nikdy vyššia ako pomoc pre slovenského občana. Jednorazová pomoc pre odídenca pred vojnou je 654 euro, integračný príspevok je 380 euro, príspevok na bývanie pre dospelého 210, pre dieťatko 105, príspevky na pomoc, resp. príspevok na pomôcky do školy, bavíme sa okolo 200 euro, čiže dostávame sa k sume 1 444 eur plus všetky kurzy na úradoch práce majú títo odídenci pred vojnou zadarmo. Čiže ja sa len pýtam, pán minister Sulík, nie je toto vyššia, enormnejšia pomoc pre odídenca z vojnového konfliktu, z vojnovej zóny, ako je pomoc pre dôchodcov, mladé rodiny, slobodné mamičky s deťmi? Toto je jednoduchá matematika, ktorá nepustí. Ja viem, že Slováci chcú pomáhať, vedia pomáhať. Ale dobrovoľníci, ktorí pomáhali, nedostávali nič, nedostávajú nič a tí, ktorí len špekulujú, dostanú všetko.
Jurinová, Erika, poslankyňa NR SR (2017-06-15):
Ďakujem pekne. Žiada sa mi povedať, že naozaj, ak Slovensko nezmení svoj, svoje nazeranie na prorodinnú politiku, tak sa stane, že staneme sa jednou z najmenej, z krajín, kde je pôrodnosť najnižšia. Budeme, proste v tomto budeme v negatívnom zmysle slova prví. A čo sa týka ešte toho, tých nákladov finančných. Áno, bude to takmer 170 mil. A aj sme si povedali, že pozeráme sa na to ako na veľkú investíciu do budúcna, ale zároveň treba povedať, že tým, že rodinám zostane viac peňazí na útratu, predpokladáme, a teda okolité krajiny sú toho príkladom, že sa zvýši aj spotreba ekonomicky aktívnych rodín s deťmi, čo len znova podporí ekonomický rast a prosperitu krajiny. A naozaj nesmieme zabúdať ani na to, že teraz onedlho pôjdu najvyššie, najväčšie ročníky do dôchodkov a tá starostlivosť alebo náklady na starostlivosť pre seniorov budú rásť a bude nám chýbať počet ľudí, ktorí sa o týchto seniorov budú starať. Ďakujem pekne.
Pellegrini, Peter, predseda NR SR (2015-10-21):
Vážené panie poslankyne, vážení páni poslanci, poprosím vás, aby ste sa pripravili, budeme pokračovať hlasovaním. Poprosím pána spravodajcu, aby uviedol hlasovanie o návrhu na vyslovenie nedôvery ministrovi školstva, vedy, výskumu a športu Slovenskej republiky. Nech sa páči, poprosím, aby ste uviedli hlasovanie o návrhu uznesenia.
Bugár, Béla, podpredseda NR SR (2011-07-13):
Ďalej v rozprave vystúpi pani poslankyňa Pfundtner.
O. Nachtmannová, poslankyňa: (2009-09-09):
Prosím, dajte, pán predseda, hlasovať o tomto procedurálnom návrhu.
Blanár, Juraj, podpredseda NR SR (2023-03-22):
Ďakujem za informáciu. Čiže o tomto zákone v druhom čítaní, pardon, áno, v druhom čítaní budeme hlasovať utorok o sedemnástej hodine (reakcia z pléna), o jedenástej hodine. Takže ešte raz, aby nedošlo k nedorozumeniu, v utorok o jedenástej hodine budeme hlasovať o tomto návrhu. Ďakujem pánovi navrhovateľovi a rovnako spravodajcovi a prerušujem rokovanie o tomto bode. Budeme pokračovať teraz druhým čítaním o návrhu poslancov Petra Kremského, Milana Kuriaka, Petra Libu, Petra Vonsa a Vojtecha Tótha na vydanie zákona, ktorým sa dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov. Tento návrh je pod číslom parlamentnej tlače 1377. Spoločná správa výborov pod tlačou 1377a. Za skupinu poslancov tento návrh v pléne prednesie a uvedie pán poslanec Peter Kremský, ktorému udeľujem slovo. (Rokovanie o návrhu poslancov Národnej rady Slovenskej republiky Petra Kremského, Milana Kuriaka, Petra Libu, Petra Vonsa a Vojtecha Tótha na vydanie zákona, ktorým sa dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov , tlač 1377.)
V. Veteška, podpredseda NR SR: (2005-06-24):
Teraz nasleduje druhé čítanie o návrhu skupiny poslancov Národnej rady Slovenskej republiky, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (tlač 1137), a spoločná správa, tlač č. 137a. Slovo má pani poslankyňa Brestenská a žiadam ju, aby za skupinu poslancov návrh zákona odôvodnila. B. Brestenská, poslankyňa: Vážený pán predsedajúci, vážené dámy a páni, dovoľte mi, aby som veľmi stručne uviedla len to, čo už, myslím, všetci v prvom čítaní sme si ujasnili v zákone č. 5/2005, 1. februára nadobudol účinnosť, sa vsunul § 108a, ktorý zavádza sankcie 5 miliónov korún pre súkromné vysoké školy alebo právnické osoby, ktoré poskytujú, organizujú a zabezpečujú vysokoškolské vzdelanie na území Slovenskej republiky a nie sú vysokou školou podľa § 2 ods. 2 citovaného zákona. Táto novela hovorí o tom, že mali by sme rozlišovať, nakoľko sme boli upozornení aj z Rady Európy aj z Európskeho parlamentu, Európskej komisie, že porušuje určitým spôsobom táto sankcia právo poskytovať vzdelávacie služby pre inštitúcie, ktoré majú akreditáciu, európsku, to znamená, na svojich územiach majú akreditované vzdelávacie služby a chcú pôsobiť na území Slovenskej republiky či formou cez vysoké alebo cez právnické osoby a chcú poskytovať študentom, slovenským študentom svoje vzdelanie, ktoré odovzdávajú, aj diplomy svojej univerzity, to znamená, že je to v rozpore s Európskym spoločenstvom, s § 43 až § 49 Zmluvy o Európskom spoločenstve. Prosím vás teda o podporu tejto novely zákona, nakoľko by v súvislosti, keby neodsúhlasili sme ho, mohli by byť aj právne dopady a sankcie voči Slovenskej republike. Ďakujem veľmi pekne.
Zmajkovičová, Renáta, podpredsedníčka NR SR (2013-12-18):
Pani spravodajkyňa? Nie. Prerušujem rokovanie o tomto bode programu. Nasledujúcim bodom programu je prvé čítanie o návrhu poslanca Alojza Hlinu na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov. Návrh zákona je uverejnený ako tlač 808. Návrh na jeho pridelenie na prerokovanie výborom je v rozhodnutí č. 786. Dávam slovo poslancovi Alojzovi Hlinovi, aby návrh zákona uviedol. (Rokovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov , tlač 808.)
Hufková, Eva, poslankyňa NR SR (2012-07-26):
Pán predseda, teraz budeme hlasovať o bode 19 zo spoločnej správy s odporúčaním gestorského výboru schváliť, nakoľko pani Grečková navrhla neschváliť.
V. Tomanová, ministerka práce, sociálnych vecí a rodiny SR: (2008-05-15):
Vládny návrh zákona mení formu doteraz poskytovaného náhradného výživného ako bežnej sociálnej dávky na preddavkovú formu poskytovania a zavádza polročné prehodnocovanie poskytovania náhradného výživného ako bežnej sociálnej dávky na preddavkovú formu poskytovania a zavádza polročné prehodnocovanie poskytovania náhradného výživného. Návrh zákona zároveň odbremeňuje poberateľa o pravidelné dokladovanie skutočností rozhodujúcich o nároku na náhradné výživné, a to tým, že ukladá Úradu práce, sociálnych vecí a rodiny, aby si doklady potrebné na preskúmavanie trvania nároku zabezpečil sám v rámci dokazovania. V záujme predchádzania stavu hmotnej núdze detí návrh zákona rozširuje okruh osôb o siroty, ktorých výška sirotských dôchodkov nedosahuje výšku minimálneho výživného podľa zákona o rodine alebo ktorým nevznikol nárok na sirotský dôchodok. Výraznou navrhovanou zmenou oproti súčasnému stavu je zmena v úprave zániku nároku na náhradné výživné. Podľa súčasnej právnej úpravy, keď na zastavenie poskytovania náhradného výživného postačuje úhrada akejkoľvek sumy povinným a následne oprávnená osoba sa musí opätovne domáhať plnenia vyživovacej povinnosti, tento spôsob je nevyhovujúci na riešenie situácie oprávnenej osoby. Vládny návrh zákona nenavrhuje ukladanie penále pri splácaní náhradného výživného, a to z dôvodu takmer nulovej vymožiteľnosti pohľadávky, pretože vo väčšine prípadov ide o občanov bez finančných prostriedkov alebo o poberateľov dávky v hmotnej núdzi alebo o cudzích štátnych príslušníkov žijúcich mimo územia Slovenskej republiky a vymáhanie výživného z cudziny je prakticky nemožné. Výbor Národnej rady Slovenskej republiky pre sociálne veci a bývanie prijal 7 pozmeňujúcich návrhov, pozmeňujúcich a doplňujúcich, samozrejme, ktoré sú legislatívnotechnické a spresňujúce. Pozmeňujúce a doplňujúce návrhy výborov Národnej rady Slovenskej republiky, ktoré sú súčasťou spoločnej správy, odporúčam schváliť. Ďakujem za pozornosť, pán predsedajúci.
Paška, Pavol, predseda NR SR (2014-09-10):
(Hlasovanie.) 83 prítomných, všetci boli za. Návrh sme schválili. Pán poslanec Bagačka v prvom čítaní uvedie hlasovanie o zákone č. 462 o organizácii pracovného času v doprave. (Hlasovanie o vládnom návrhu zákona, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov , tlač 1109.)
Lebocký, Tibor, poslanec NR SR (2015-09-23):
Pani predsedajúca, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2014-05-29):
Pán poslanec nechce doplniť, nechce dať doplňujúcu otázku, takže ďakujem vám pekne, pán minister, môžte si sadnúť, budete odpovedať až na ôsmu otázku. V poradí siedmu otázku položil pán poslanec Mikloško generálnemu prokurátorovi Slovenskej republiky Jaromírovi Čižnárovi. Vzhľadom na to, že generálny prokurátor sa ospravedlnil z hodiny otázok a odpovedí, odpoveď na otázku zašle pánovi poslancovi písomne. Ospravedlnenie mám tu v prílohe, ale až dovolíte, tak túto otázku prečítam: „Po vyhodení z RTVS začala Generálna prokuratúra Slovenskej republiky voči exmoderátorke Kormúthovej konať ex offo. Mnohé hrubé a netolerantné vyjadrenia na sociálnych sieťach zostávajú bez povšimnutia. Napríklad riaditeľ Inštitútu ľudských práv zdieľa a hlási sa na Facebooku k výzvam aktivistiek FEMEN na zavraždenie moskovského patriarchu Kirilla I. a k spíleniu kríža vztýčeného na pamiatku obetí stalinského teroru na Ukrajine, čo môže viesť k podnecovaniu náboženskej a etnickej neznášanlivosti. Prečo Generálna prokuratúra Slovenskej republiky nepostupuje rovnako aj v iných prípadoch na sociálnych sieťach a nedáva pokyn preveriť, či obsah publikovaných výrokov nie je dôvodom na začatie trestného stíhania?“ Ako som povedala, pán poslanec, pán generálny prokurátor vám zašle písomnú odpoveď na vašu otázku. V poradí ôsmu otázku položil pán poslanec Ľuboš Blaha podpredsedovi vlády a ministrovi zahraničných vecí a európskych záležitostí Slovenskej republiky Miroslavovi Lajčákovi, ktorého zastupuje podpredseda vlády a minister financií Peter Kažimír. A otázka znie, pán minister, pán podpredseda vlády, otázka pre vás: „Vážený pán minister, veľmi pozitívne hodnotím vašu nedávnu pracovnú cestu do Moskvy, ktorou ste dokázali, že napriek zhoršeným americko-ruským vzťahom a napriek primitívnemu tlaku rôznych nezodpovedných a agresívnych vojnových štváčov bude Rusko naďalej spolupracovať tak, ako by to mala robiť aj Európska únia, ako so strategickým partnerom. Rokovania a spolupráca sú jedinou cestou k mieru. V tejto súvislosti by som sa vás rád opýtal na výsledky vašich rokovaní s ministrom zahraničných vecí Ruskej federácie Sergejom Lavrovom.“ Pán podpredseda vlády, prosím vás o odpoveď, ako aj o oznámenie ukončenia odpovede, máte na to čas iba 15 sekúnd, 14, 13, 12.
Laššáková, Jana, podpredsedníčka NR SR (2012-07-26):
Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Kolesíkovi. Nech sa páči.
Oravec, Ján, poslanec NR SR (2023-02-03):
Ďakujem pekne. Pán kolega Nemec, vy ste povedali, že vnesiete do tej diskusie taký nadhľad a vyzvali ste nás na zamyslenie. Tak ja som sa zamyslel nad tým, čo ste povedali. A musím povedať, že po tom zamyslení som tam našiel taký rozpor, ktorý ma fascinuje a budem rád, keď nám ho vysvetlíte. Lebo na jednej strane ste povedali, že podporujete zákaz predaja v nedeľu a tým pádom vlastne ochránite zamestnankyňu, ktorá pri pokladni v obchodnom reťazci niekde v obchodnom centre v nedeľu pracuje. Ale zároveň ste povedali, že teda odporučíte všetkých športovým zväzom, aby robili všetky športové podujatia v nedeľu. Čiže inú zamestnankyňu v športovom klube, športovkyňu, jej vlastne prikážete, aby v nedeľu robila. Tak ako je to? Že na jednej strane chcete tých ľudí ochrániť pred nejakou aktivitou v nedeľu zamestnaním, alebo naopak, im to chcete prikazovať. Lebo z toho, čo ste povedali, vyplýva, že jedným by ste to rád teda odpustili, aby nemuseli robiť, ale zároveň tí športovci teda by podľa vás mali povinne nastúpiť v tú nedeľu, aby ľudia z tých obchodných centier sa mohli presunúť, aby sa tam neprechádzali, ale aby išli na šport. Ale tam na tom športe ich niekto musí zabávať, teda niekto musí pracovať a pracujú aj ženy zamestnankyne. Takže kde tam je logika?
Kavecká, Monika, poslankyňa NR SR (2020-04-07):
Ďakujem veľmi pekne za slovo. Pán poslanec, nechcem na vás nejak útočiť, ale ja viem, že ste v Národnej rade nie žiadny nováčik. Poslanecký návrh predsa môžete dať, môžete predložiť návrh zákona, môžete predkladať rôzne zákony a k téme, ktorá vás naozaj teda trápi. No nedá mi nezareagovať. Prosím vás, aby ste sa vždy vyjadrovali k téme, a miešať skutočne krízovú situáciu COVID-19 a tie vaše subjektívne prežívania vo všetkých sférach života od hospodárstva až po praktizovanie ako viery, no, bohužiaľ, je to smutné odoberanie nášho času. Na záver, ste asi nepochopili podstatu, aby sme lepšie práveže zhodnocovali a triedili odpad v našich samosprávach, mestách, obciach, práve preto potrebujeme dobrú legislatívu, podotýkam, dobré opatrenia a tu sa predkladá tento priestor. Preto treba podporiť takýto zákon a ja ho určite podporím. Ďakujem.
Pellegrini, Peter, predseda NR SR (2023-12-18):
Pán poslanec Dvořák.
Škopová, Anežka, poslankyňa NR SR (2024-01-11):
Ďakujem za slovo, pán predsedajúci. Chcem sa poďakovať pani poslankyni Marcinkovej za jej príspevok. Chcela by som oceniť, že ste zahrnuli krajiny, ktoré majú špecializovaný útvar obdobný Úradu špeciálnej prokuratúry tu na Slovensku. Špeciálna prokuratúra nie je neštandardnou inštitúciou, tak ako sa nás to snaží koalícia presvedčiť. Špeciálna prokuratúra je dôležitou súčasťou demokracie a právneho štátu. Takže myslím si, že vaše zhrnutie týchto štátov bolo veľmi obohacujúce a ukázalo, ako pracuje vládna koalícia falošnými argumentmi. Aj samotné odôvodnenie skráteného legislatívneho konania je ukážkovým príkladom používania falošných argumentov. V ňom vládna koalícia argumentuje nevyhnutnosťou prijať legislatívne opatrenia v oblasti trestného práva nadväzujúce na konania o porušení povinností vyplývajúcich z práva Európskej únie. Samotná Európska únia vám odkazuje, že v týchto zmenách vláda nemá pokračovať a rovnako sa nemá uchýliť k zrýchlenému procesu. Toľko k argumentom vládnej koalície. Ďakujem.
Bagačka, Michal, poslanec NR SR (2018-12-06):
Dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu a výboru pre hospodárske záležitosti. Aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 25. januára 2019 a v gestorskom výbore do 28. januára 2019.
Laurenčík, Milan, podpredseda NR SR (2022-05-24):
Na faktické poznámky bude teraz reagovať pán poslanec Erik Tomáš. Nech sa páči.
Zajac, Pavol, poslanec NR SR (2015-09-25):
Vážená pani kolegyňa, naozaj ste vo svojom vystúpení povedali to, že trestnú zodpovednosť právnických osôb sa snažíme do našej legislatívy zapracovať už niekoľko rokov. A akosi nútia nás k tomu aj smernice Európskej komisie, na ktoré sa aj navrhovateľ odvoláva v dôvodovej správe, tuším, že až 33 sú tam spomínané, a naozaj ich potrebuje aj naša spoločnosť. Naša spoločnosť tie prípady nezodpovedných firiem, ktoré tu pôsobia na našom trhu, a mohli by sme tu spomínať jednu kauzu za druhou, ktorá sa prevalila v našej spoločnosti aj za posledný rok, potrebovali by sme tento zákon a potrebujeme ho, preto je tu na stole, navrhuje ministerstvo spravodlivosti. My v KDH ho v prvom čítaní podporíme. Je to náročný zákon, preto rozumiem aj tomu, čo ste rozprávali o tom, aby ten zákon na jednej strane nebol bezzubý a na druhej strane aby nepoškodzoval teda seriózne firmy, aby ich konkurencia nelikvidovala cez napríklad tento zákon. Takže preto tá diskusia bola možno aj toľké roky. A pevne verím, že aj v druhom čítaní navrhovateľ bude pripravený na určité zmeny a vylepšenia aj zo strany opozície, ktoré môžu napomôcť tomu, aby to bol účinný zákon o trestnej zodpovednosti právnických osôb.